L 219/4 Službeni list Europske unije 25.7.2014. PROVEDBENA UREDBA KOMISIJE (EU) br. 799/2014 od 24. srpnja 2014. o utvrđivanju modela godišnjih i završnih izvješća o provedbi u skladu s Uredbom (EU) br. 514/2014 Europskog parlamenta i Vijeća o utvrđivanju općih odredaba o Fondu za azil, migra- cije te integraciju i o Instrumentu za financijsku potporu u području policijske suradnje, spreča- vanja i suzbijanja kriminala te upravljanja krizama EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama ('), a posebice njezin članak 54. stavak 8., Nakon savjetovanja s Odborom za Fond za azil, migracije i integraciju te unutarnju sigurnost osnovanim člankom 59. stavkom 1. Uredbe (EU) br. 514/2014, budući da: (1) _ Uredba (EU) br. 514/2014 zajedno s posebnim uredbama navedenima u članku 2. točki (a) Uredbe (EU) br. 514/2014 predstavlja okvir za financijska sredstva Unije za potporu razvoju područja područja slobode, sigur- nosti i pravde. (2) — Uredbom (EU) br. 514/2014 zahtijeva se da države članice podnesu Komisiji godišnje izvješće o provedbi pojedi- načnih nacionalnih programa. Države članice moraju dostaviti i konačno izvješće o provedbi svojih nacionalnih programa do kraja 2023. Potrebno je uspostaviti model godišnjih i završnih izvješća o provedbi radi osiguravanja dosljednosti i usporedivosti podataka koji se šalju Komisiji. (3) — Kako bi se omogućila brza primjena mjera predviđenih u ovoj Uredbi te kako se ne bi odgađala provedba nacio- nalnih programa, Uredba bi trebala stupiti na snagu sljedećeg dana od dana objave u Službenom listu Europske unije. (4) — Ujedinjena Kraljevina i Irska obvezane su Uredbom (EU) br. 514/2014 te ih stoga obvezuje ova Uredba. (5) — Dansku ne obvezuje Uredba (EU) br. 514/2014 niti ova Uredba. (6) — Mjere predviđene u ovoj Uredbi u skladu su s mišljenjem Odbora za Fond za azil, migracije i integraciju te unutarnju sigurnost. DONIJELA JE OVU UREDBU: Članak 1. Modeli izvješća o provedbi Model godišnjih i završnih izvješća o provedbi razrađen je u Prilogu. Izvješća se podnose Komisiji putem sustava za elektroničku razmjenu podataka uspostavljenog člankom 2. Provedbene uredbe Komisije (EU) br. 802/2014. (?). () SLL 150, 20.5.2014., str. 112. () Provedbena uredba Komisije (EU) br. 802/2014 od 24. srpnja 2014. o utvrđivanju modela za nacionalne programe i utvrđivanju uvjeta za sustav za elektroničku razmjenu podataka između Komisije i država članica u skladu s Uredbom (EU) br. 514/2014 Europskog parla- menta i Vijeća o utvrđivanju općih odredaba o Fondu za azil, migraciju i integraciju i o Instrumentu financijske potpore za policijsku suradnju, sprečavanje i suzbijanje kriminala i upravljanje krizama (vidjeti str. 22 ovog Službenog lista).